బూర్గుల రామకృష్ణారావు
రామకృష్ణరావు 1899 మార్చి 13 న నరసింగరావు, రంగనాయకమ్మ దంపతులకు కల్వకుర్తి దగ్గరలోని పడకల్ గ్రామంలో జన్మించాడు. వీరి స్వగ్రామం బూర్గుల; ఇంటి పేరు పుల్లం రాజు వారు. అయితే స్వగ్రామమైన బూర్గుల నామమే వీరి ప్రఖ్యాత గృహనామమైనది. ధర్మపంత్ స్కూలు (హైదరాబాద్) లో ప్రాథమిక విద్యను అభ్యసించాడు. 1915లో మెట్రిక్ పరీక్షలో ఉత్తీర్ణులయ్యాడు. పూణె లోని ఫెర్గూసన్ కళాశాలలో బీఏ (హానర్స్) డిగ్రీ చదివాడు. బొంబాయి విశ్వవిద్యాలయం నుంచి ఎల్‌ఎల్‌బీ (లా డిగ్రీ) పూర్తిచేసి, హైదరాబాద్‌లో న్యాయవాద వృత్తిని ప్రారంభించారు. బూర్గుల దగ్గర పివినరసింహారావు జూనియర్ లాయర్‌గా పనిచేశాడు.
తంగిరాల పాల గోపాల కృష్ణ
తంగిరాల పాల గోపాల కృష్ణ తెలుగు రచయిత మరియు ఉత్తమ ఉపాధ్యాయుడు.
తంగిరాల పాల గోపాల కృష్ణ డిసెంబరు 15 1940 న పశ్చిమ గోదావరి జిల్లా లోని తణుకు తాలూకా ఇరగవరం గ్రామంలో తంగిరాల రామ సోమయాజి, సూరమ్మ దంపతులకు జన్మించాడు. ఆయన తండ్రి ప్రముఖ స్వాతంత్ర్య సమరయోధుడు. గోపాల కృష్ణ ఎం.ఎ భాషా ప్రవీణ చేసి, 1960 జూన్ లో ద్వితీయ శ్రేణి తెలుగు పండితుడుగా ఉద్యోగ బాధ్యతలు స్వీకరించాడు. 1998 డిసెంబరులో పదవీ విరమణ చేశాడు.అలాగే తణుకు లోని శ్రీ నన్నయ భట్టారక పీఠానికి శాశ్వత నిధికి విరాళముగా 25,000/-ఇచ్చి మహారాజపొషక సభ్యత్వము పొందాడు.